-frontereah er gigant-hont péhani e hré espérance armé er Philistined ; ni er guèl hoah én ur garguein a ol grèd ur  bresélaour ur voés goann, aveit laquat der marhue Holophern. Burhudeu èl erré-zé en dès bet hum reneuéet én ol cant vlayadeu aral e zou bet deit goudé, é peré en en dès bet hum bliget en Eutru-Doué é choégein er péh e zou goann ér bed-men, aveit golein a véh er péh e zou crihue. Ni hun nès ur haèr a scùir ag en dra-men ér pen deuéhan pedost ag en huézecved cant bléad. Guélet oé bet nezé tud foenhuet guet ne houyan quet péh furnés faus, anemised den Eutru-Doué én tural de bep musul, é clasq rangennein idan  lézenneu en orgueil ineanneu peré ne zelient quet hum staguein meit doh er fé, hag é stréàhuein aveit ou holl, credenneu faus ha blaouahus. Mæs ér memb amzér ur verh youang humbl ha simpl, guenedig ag ur vourh izeleg, gùir ha sincèr ér pratiq ag en devotion, secouret a ziarhlué dré er Spered a furnés hag a garanté, e yas pèl én tural der péh e hellér bout é sell doh ur verh ag hé oaid hag a hé stad én exelcice ag er vertuyeu ihuéllan ; hag,...